
Parlamentul  României

Camera  Deputaţilor
Comisia pentru Sănătate şi Familie         Nr. 4c-8/217 /  3  iunie 2015
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra proiectului de Lege pentru modificarea alin.(1) al art.232 din Legea nr.95/2006 privind reforma în domeniul ssănătăţii trimis Comisiei pentru sănătate şi familie spre dezbatere,  în fond, cu adresa nr. PLx 429/2014  din 16 septembrie 2014 şi asupra propunerii legislative pentru modificarea Legii nr.95/2006 privind reforma în domeniul sănătăţii trimisă Comisiei pentru sănătate şi familie spre dezbatere,  în fond, cu adresa nr. Plx 343/2015  din 7 aprilie 2015.
În raport cu obiectul şi conţinutul reglementării, iniţiativele legislative fac  parte din categoria legilor ordinare.
PREŞEDINTE,
Dr.Florin Buicu
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie                              Nr. 4c-8/ 217 /  3   iunie  2015
R A P O R T  

asupra proiectului de Lege pentru modificarea alin.(1) al art.232 din Legea nr.95/2006 privind reforma în domeniul sănătăţii 

(PLx 429/2014)
şi a propunerii legislative pentru modificarea Legii nr.95/2006 privind reforma în domeniul sănătăţii
(Plx 343/2015)
În temeiul dispoziţiilor art.95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere în fond,  cu proiectul de Lege pentru modificarea alin.(1) al art.232 din Legea nr.95/2006 privind reforma în domeniul sănătăţii trimis Comisiei pentru sănătate şi familie cu adresa nr. PLx 429/2014  din 16 septembrie 2014 şi cu propunerea legislativă pentru modificarea Legii nr.95/2006 privind reforma în domeniul sănătăţii trimisă Comisiei pentru sănătate şi familie cu adresa nr. Plx 343/2015  din 7 aprilie 2015 .
Potrivit dispoziţiilor art. 75 din Constituţia României, republicată, şi ale art.92 alin. (9) , din Regulamentul Camerei Deputaţilor, republicat, Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizele Consiliului Legislativ (nr.296/24.03.2014 şi nr.40/14.01.2015)
· avizele  Comisiei juridice, de disciplină şi imunităţi ( nr.PLx 429/24.09.2014 şi Plx 343/21.04.2015) 
· avizul Comisiei pentru buget, finanţe şi bănci  ( nr.4c-2/484/27.11.2014)

· punctul de vedere al Ministerului Sănătăţii ( nr.NB 11621/2015)
Iniţiativele legislative au ca obiect de reglementare modificarea Legii nr.95/2006 privind reforma în domeniul sănătăţii, cu modificările şi completările ulterioare, în sensul introducerii obligaţiei de actualizare, o dată la doi ani, respectiv o dată la şase luni, a listei de medicamente compensate pentru asiguraţii cu sau fără contribuţie anuală.
În conformitate cu prevederile art. 61 din Regulamentul Camerei Deputaţilor, republicat,  membrii Comisiei au examinat iniţiativa legislativă, în şedinţa din 3 iunie 2015. La lucrările comisiei au fost prezenţi  17 deputaţi din totalul de 19 membri.
   La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, republicat dl. Răzvan Vulcănescu - subsecretar de stat în Ministerul Sănătăţii.
Proiectul de lege cu nr.PLx 429/2014 a fost adoptat de Senat în şedinţa din 9 septembrie 2014.

Propunerea legislativă cu nr.Plx 343/2015 a fost respinsă de Senat în şedinţa din 31 martie 2015.

În raport cu obiectul şi conţinutul său, iniţiativele legislative fac parte din categoria legilor ordinare .

În urma dezbaterilor, Comisia pentru sănătate şi familie a  hotărât, cu majoritate de voturi ( o abţinere ), respingerea proiectului de Lege pentru modificarea alin.(1) al at.232 din Legea nr.95/2006 privind reforma în domeniul sănătăţii ( PLx 429/2014 ) şi respingerea propunerii legislative pentru modificarea Legii nr.95/2006 privind reforma în domeniul sănătăţii ( Plx 343/2015 ) din următoarele considerente: 
· potrivit art.7 din Ordinul ministrului sănătăţii nr.861/2014, începând cu anul 2015, lista se actualizează, cel puţin o dată pe an, în acord cu politicile bugetare ale Guvernului şi cu priorităţile naţionale stabilite de Ministerul Sănătăţii şi se aprobă prin hotărâre a Guvernului, în condiţiile legii;

· menţionarea unui termen strict de 2 ani, respectiv de 6 luni de actualizare a Listei de medicamente nu este oportună întrucât, pe de o parte , ar putea îngrădi includerea condiţionată a unor medicamente în Lista cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate, iar pe de altă parte, trebuie avut în vedere faptul că bugetul Fondului naţional unic de asigurări sociale de sănătate se aprobă de Parlament , anual, prin legile bugetare anuale.
              PREŞEDINTE,                                          SECRETAR,

             Dr.Florin Buicu                                       Dr.Lucreţia Roşca
Gheorghe Marinescu – şef birou
Întocmit, 
Cristina Bologan – consilier  parlamentar

